Í gærkvöldi kom hljómsveitin Of Monsters and Men fram á tónleikum á vegum útvarpsstöðvarinnar Iheart Radio . Hægt var að horfa á tónleikana í beinni útsendingu á Youtube-rás stöðvarinnar og horfðu fleiri þúsund manns á herlegheitin . Sveitin sendi nýverið frá sér plötuna Fever Dream og hefur hún verið að fá glimrandi dóma út um allan heim . Á dögunum náði lagið Alligator toppsætinu á Billboard all-rock-format-listanum , alls ekki slæmt það . OMAM er um þessar mundir á tónleikaferðalagi um Norður-Ameríku en næstu tónleikar sveitarinnar fara fram í The Anthem í Washington , DC . OMAM er hreint út sagt frábær tónleikasveit og voru tónleikarnir í gærkvöldi engin undantekning . Við mælum með að þú skellir löppunum upp á borð , ýtir á „ play “ og hækkir í botn .